tomron87/hebrew-wikipedia-sentences-corpus huggingface dataset:
לוגו מייצרת מדים מדינת מוצא תקופה אדידס 1994 - 1996 פומה 1996 - הווה
נבחרת צ'ילה בכדורגל היא נבחרת הכדורגל הלאומית של צ'ילה.
הישגה הטוב ביותר של נבחרת צ'ילה בגביע העולם בכדורגל היה במונדיאל 1962, כשצ'ילה אירחה את הטורניר, וסיימה במקום השלישי.
במשחק על המקום השלישי ניצחה צ'ילה את יוגוסלביה בתוצאה 1:0.
בתאריך 4 ביולי 2015 זכתה צ'ילה בקופה אמריקה בפעם הראשונה בתולדותיה.
צ'ילה זכתה בקופה אמריקה 2016 בפעם השנייה ברציפות.
התאחדות הכדורגל של צ'ילה היא התאחדות הכדורגל השנייה שנוסדה ביבשת דרום אמריקה.
היא נוסדה בוולפראיסו ב-19 ביוני 1895. צ'ילה היא אחת מארבע ההתאחדויות המייסדות של CONMEBOL, קונפדרציית הכדורגל של דרום אמריקה, יחד עם ברזיל, ארגנטינה ואורוגוואי.
4 הנבחרות התמודדו באליפות דרום אמריקה הראשונה, שמאוחר יותר נקראה קופה אמריקה, בשנת 1916. בשנת 1920 אירחה צ'ילה לראשונה את הטורניר.
בשנת 1926 אירחה צ'ילה את הטורניר בפעם השנייה והשיגה את ניצחונה הראשון בטורניר אחרי 19 משחקים, 1-7 על בוליביה.
במהלך המשחק הבקיעה צ'ילה את השער הראשון בתולדות הקופה אמריקה שהובקע מבעיטת קרן.
צ'ילה סיימה את הטורניר במקום השלישי.
צ'ילה הוזמנה להשתתף בטורניר גמר גביע העולם הראשון, מונדיאל 1930. במשחקה הראשון בשלב הבתים הביסה צ'ילה את מקסיקו 0-3 ולאחר מכן ניצחה את צרפת 0-1. במשחק מכריע על העלייה לשלב הבא הפסידה צ'ילה לארגנטינה 3-1. צ'ילה פרשה ממוקדמות שני הטורנירים הבאים.
בשנות הארבעים, אירחה צ'ילה את קופה אמריקה 1941 ואת קופה אמריקה 1945. בשניהם סיימה במקום השלישי.
צ'ילה הייתה אמורה להתמודד במוקדמות מונדיאל 1950, לראשונה בתולדותיה, אך לבסוף העפילה אוטומטית לטורניר הגמר בעקבות פרישתה של ארגנטינה.
בטורניר הגמר הודחה בשלב הבתים לאחר שהפסידה לאנגליה ולספרד והביסה את ארצות הברית.
צ'ילה השתתפה לראשונה במוקדמות מונדיאל 1954, אך הפסידה בכל משחקיה לפרגוואי וברזיל ולא העפילה לטורניר הגמר.
למרות הישגים אלו, צ'ילה שוב לא הצליחה להעפיל למונדיאל 1958 כאשר סיימה אחרונה בטורניר המוקדמות אחרי ארגנטינה ובוליביה.
צ'ילה נבחרה לארח את מונדיאל 1962 והפכה בכך למדינה הדרום אמריקנית השלישית המארחת את טורניר גמר גביע העולם, אחרי אורוגוואי וברזיל.
במשחקה הראשון בטורניר בשלב הבתים נקלעה צ'ילה לפיגור מוקדם מול שווייץ כבר בדקה השישית, אך הפכה את התוצאה ל-1-3 מצמד של לאונל סאנצ'ס ושער נוסף של חיימה רמירז.
במשחקה השני ניצחה צ'ילה את איטליה 0-2 במשחק אלים שזכה לכינוי הקרב על סנטיאגו משערים של רמירז וחורחה טורו ובכך הבטיחה את עלייתה לרבע הגמר.
במשחק על המקום הראשון בבית הפסידה צ'ילה לגרמניה 2-0 והעפילה לרבע הגמר מהמקום השני בבית.
ברבע הגמר ניצחה צ'ילה את ברית המועצות, אלופת אירופה, 1-2 משערים של סאנצ'ס ואלדיו רוחאס.
בחצי הגמר הפסידה צ'ילה לאלופה שבדרך ברזיל 4-2. במשחק על המקום השלישי ניצחה צ'ילה את יוגוסלביה 0-1 משער של רוחאס ובכך זכתה להישג הגדול בתולדותיה, מקום שלישי בגביע העולם.
לאונל סאנצ'ס סיים כמלך השערים בטורניר עם 4 שערים, בצוותא עם 5 שחקנים נוספים.
צ'ילה הצליחה להעפיל לראשונה בתולדותיה מטורניר המוקדמות למונדיאל 1966 לאחר שסיימה את הבית המוקדם במקום הראשון יחד עם אקוודור ולפני קולומביה.
בעקבות השוויון בין שתי הנבחרות נקבע משחק מכריע על ההעפלה למונדיאל בין צ'ילה לאקוודור שנערך במקום נייטרלי, פרו, ובו ניצחה צ'ילה 1-2. בטורניר הגמר אכזבה צ'ילה כשהפסידה לאיטליה, שגמלה לה על ההפסד במונדיאל הקודם, סיימה בתיקו עם צפון קוריאה, והפסידה לברית המועצות, שאף היא גמלה לה על ההדחה בטורניר הקודם.
צ'ילה סיימה במקום האחרון בבית ולא העפילה לרבע הגמר.
צ'ילה העפילה למונדיאל 1974 ושוב הודחה בשלב הבתים, כאשר פעם נוספת היא לא מנצחת אף אחד ממשחקיה בטורניר.
צ'ילה הפסידה למארחת והאלופה שבדרך, מערב גרמניה 1-0 ולאחר מכן סיימה בתיקו 1-1 עם מזרח גרמניה ובתיקו 0-0 עם אוסטרליה.
צ'ילה סיימה שלישית בבית ולא העפילה לשלב הבא.
בקופה אמריקה 1979 סיימה צ'ילה בפעם השלישית במקום השני.
בטורניר, שנערך בשיטת משחקי בית וחוץ, התמודדה צ'ילה בגמר מול פרגוואי.
לאחר שהובסה 3-0 בפרגוואי, ניצחה צ'ילה במשחק הגומלין בביתה 0-1 ונערך משחק מכריע על האליפות בבואנוס איירס, ארגנטינה, אותו הייתה חייבת לנצח על מנת לזכות בטורניר.
המשחק הסתיים בתיקו 0-0 אחרי הארכה ובעקבותיו זכתה פרגוואי בטורניר.
מונדיאל 1982 היה הגרוע בתולדות צ'ילה לאחר שהפסידה בכל משחקיה לאוסטריה, מערב גרמניה ואלג'יריה.
בקופה אמריקה 1987 הגיעה צ'ילה למשחק הגמר, אך הפסידה לאורוגוואי 1-0 ובכך סיימה במקום השני בפעם הרביעית בתולדותיה.
השעיה ממונדיאל 1990 ומונדיאל 1994
ב-3 בספטמבר 1989, במהלך מוקדמות מונדיאל 1990, שיחקה נבחרת צ'ילה נגד ברזיל באצטדיון המרקנה במשחק מכריע, שבו הפסד של צ'ילה היה מחסל את סיכויה להעפיל לטורניר.
בדקה ה-67 של המשחק, בעת שברזיל הובילה 1:0, נפל שוער נבחרת צ'ילה רוברטו "קונדור" רוז'אס לכר הדשא, לאחר שכביכול נפצע במצחו מזיקוק שנזרק לעברו מהקהל, שגרם לאזור רחבת השער להיות מלאה בעשן.
אחרי שרוז'אס פונה מהמגרש, סירבו שחקני נבחרת צ'ילה ומאמנם לחזור להמשיך את המשחק, בטענה שלא בטוח לשחק בתנאים אלה.
בסופו של דבר, לא חזרו הקבוצות להמשיך את המשחק.
לאחר שצפו בווידאו של המשחק, הבחינו אנשי פיפ"א שהזיקוק כלל לא נגע ברוז'אס, שלמעשה ביים פציעה, והעניקו על כך ניצחון טכני 2:0 לברזיל.
כעונש הורחקה צ'ילה מהטורניר, וממוקדמות מונדיאל 1994, ורוז'אס הורחק ממגרשי הכדורגל לעד (השוער קיבל חנינה בשנת 2001).
צ'ילה שבה להשתתף במוקדמות גביע העולם בכדורגל לקראת מונדיאל 1998, שאליו העפילה.
צ'ילה סיימה את משחקה הראשון בבית בתיקו 2-2 עם איטליה כאשר מרסלו סאלאס מבקיע צמד לצ'ילה ואיטליה משווה 6 דקות לסיום.
לאחר מכן סיימה בתיקו 1-1 עם אוסטריה, כאשר שוב סאלאס מבקיע לצ'ילה והאוסטרים משווים שתי דקות בתוך תוספת הזמן.
במשחקה האחרון בבית סיימה צ'ילה בתיקו 1-1 עם קמרון והעפילה לשמינית הגמר מהמקום השני בבית לאחר שסיימה את כל משחקיה בתיקו.
זו הייתה הפעם הראשונה מאז מונדיאל 1962 שבה צ'ילה עוברת את שלב הבתים.
בשמינית הגמר הפסידה צ'ילה ל 4:1, והודחה מהטורניר.
צ'ילה העפילה למונדיאל 2010 ופתחה את משחקיה בשלב הבתים בניצחון 0-1 על הונדורס.
היה זה הניצחון הראשון של צ'ילה במונדיאל מאז 1962 ולאחר 13 משחקים רצופים ללא ניצחון במסגרת המונדיאל.
במשחקה השני ניצחה צ'ילה את שווייץ 0-1 ובמשחקה האחרון בשלב הבתים הפסידה לספרד, אלופת אירופה והאלופה שבדרך, 2-1. במשחק המקביל בבית סיימה שווייץ בתיקו 0-0 עם הונדורס (כאשר ניצחון בהפרש שני שערים היה מעלה את שווייץ לשמינית הגמר) ובכך העפילה צ'ילה לשמינית הגמר מהמקום השני בבית.
בשמינית הגמר שוב הפסידה צ'ילה לברזיל, בפעם השנייה ברציפות, 3-0.
צ'ילה העפילה למונדיאל 2014 בפעם השנייה ברציפות.
זו הייתה הפעם הראשונה מאז 1966 בה צ'ילה מעפילה לשני טורנירי גמר ברציפות.
צ'ילה שובצה לבית קשה עם ספרד, אלופת העולם ואלופת אירופה, הולנד, סגנית אלופת העולם ואוסטרליה.
במשחקה הראשון ניצחה צ'ילה 1-3 את אוסטרליה.
בהמשך הפתיעה צ'ילה את ספרד 0-2 ובכך הבטיחה את העפלתה לשמינית הגמר.
במשחקה האחרון בבית הפסידה צ'ילה להולנד 2-0 ובכך העפילה מהמקום השני בבית.
בשלב שמינית הגמר הודחה צ'ילה בפעם השלישית ברציפות על ידי ברזיל לאחר שהמשחק ביניהן הסתיים בתיקו 1-1 וברזיל המארחת ניצחה 2-3 בבעיטות הכרעה מ-11 מטרים.
צ'ילה אירחה את קופה אמריקה 2015 בפעם השביעית בתולדותיה.
היא סיימה ראשונה בשלב הבתים אחרי ניצחון 0-2 על אקוודור, תיקו 3-3 עם מקסיקו וניצחון 0-5 על בוליביה.
ברבע הגמר ניצחה צ'ילה את אורוגוואי 0-1 ובחצי הגמר ניצחה את פרו 1-2. במשחק הגמר התמודדה צ'ילה מול ארגנטינה, המועמדת לזכייה.
המשחק הסתיים בתיקו 0-0 וצ'ילה ניצחה בבעיטות הכרעה מ-11 מטרים 1-4 וזכתה בקופה אמריקה לראשונה בתולדותיה.
אדוארדו ורגאס היה מלך השערים בטורניר עם 4 שערים.
ארתורו וידאל כבש 3 שערים וצ'ארלס ארנגיס כבש שני שערים.
מאוריסיו איסלה, גארי מדל ואלכסיס סאנצ'ס הבקיעו שער אחד כ"א.
קלאודיו בראבו נבחר לשוער המצטיין בטורניר ולנבחרת הטורניר.
גארי מדל, מרסלו דיאז, ארתורו וידאל ואדוארדו ורגאס נבחרו אף הם לנבחרת הטורניר.
את קופה אמריקה 2016, הטורניר המיוחד לציון 100 שנים לקופה אמריקה שנערך בארצות הברית, פתחה צ'ילה בהפסד לארגנטינה 2-1 במשחק ששיחזר את הגמר הקודם.
בהמשך ניצחה צ'ילה את בוליביה 1-2 ואת פנמה 2-4 והעפילה לרבע הגמר מהמקום השני בבית.
ברבע הגמר השוותה צ'ילה את ניצחון השיא בתולדותיה כאשר הביסה את מקסיקו 0-7, כאשר אדוארדו ורגאס כובש רביעייה, אדסון פוץ' כובש צמד ואלכסיס סאנצ'ס כובש שער נוסף.
בחצי הגמר ניצחה צ'ילה את קולומביה 0-2 משערים מוקדמים של צ'ארלס ארנגיס וחוסה פדרו פואנסלידה.
במשחק הגמר שוב פגשה צ'ילה את ארגנטינה ובדומה למשחק הגמר הקודם ביניהן שוב ארגנטינה הייתה המועמדת לנצח ושוב המשחק הסתיים בתיקו 0-0 וצ'ילה ניצחה בבעיטות הכרעה מ-11 מטרים 2-4.
בכך זכתה צ'ילה בקופה אמריקה בפעם השנייה ברציפות.
אדוארדו ורגאס סיים כמלך השערים בטורניר עם 6 שערים.
אלכסיס סאנצ'ז כבש 3 שערים.
ארתורו וידאל, אדסון פוץ' וחוזה פדרו פוונזלידה הבקיעו שני שערים כל אחד.
7 שחקני צ'ילה נבחרו לנבחרת הטורניר ובכללם קלאודיו בראבו, שנבחר לשוער המצטיין בפעם השנייה ברציפות, המגינים מאוריסיו איסלה, גארי מדל וז'אן בוסז'ור, הקשרים ארתורו וידאל וצ'ארלס ארנגיס והחלוצים אדוארדו ורגאס ואלכסיס סאנצ'ז.
צ'ילה השתתפה לראשונה בתולדותיה בגביע הקונפדרציות 2017 כאלופת דרום אמריקה וסיימה במקום השני לאחר שהפסידה במשחק הגמר 1-0 לאלופת העולם גרמניה.
נבחרת פרגוואי בכדורגל היא נבחרת הכדורגל הלאומית של פרגוואי.
נבחרת פרגוואי העפילה שמונה פעמים לטורניר הגמר של גביע העולם בכדורגל.
הישג השיא של הנבחרת בטורניר הוא העפלה לשלב רבע הגמר, במונדיאל 2010.
נבחרת פרגוואי זכתה פעמיים בקופה אמריקה, ב-1953 ו-1979. שש פעמים סיימה במקום השני.
משנת 1983 לא הצליחה להגיע לחצי הגמר, עד שבשנת 2011 הגיעה עד הגמר.
פרגוואי זכתה במדליית הכסף באולימפיאדת אתונה (2004), לאחר שהפסידה לארגנטינה במשחק הגמר בתוצאה 1:0. הייתה זו המדליה האולימפית הראשונה והיחידה בכל הזמנים שבה זכתה פרגוואי.
הטורניר הרשמי הראשון בו השתתפה פרגוואי היה אליפות דרום אמריקה החמישית שנערכה בשנת 1921. במשחקה הראשון בטורניר, ניצחה פרגוואי 1-2 את אורוגוואי שזכתה קודם לכן שלוש פעמים באליפות דרום אמריקה.
פרגוואי הפסידה ביתר משחקיה בטורניר וסיימה במקום האחרון.
שנה לאחר מכן השתתפה פרגוואי בקופה אמריקה 1922. היא סיימה בתיקו עם ברזיל המארחת ולאחר מכן ניצחה את צ'ילה ואורוגוואי.
במשחקה האחרון נזקקה פרגוואי לתיקו נגד ארגנטינה על מנת לזכות בטורניר, אולם פרגוואי הפסידה 2-0, כאשר שחקניה עוזבים את המגרש במחאה על כדור עונשין מ-11 מטרים שנפסק נגדם.
בעקבות ההפסד סיימו פרגוואי, ברזיל ואורוגוואי עם אותו מספר נקודות ותוכננו משחקי פלייאוף בין שלוש הנבחרות על מנת לקבוע את זהות האלופה.
אורוגוואי פרשה ובכך התמודדה פרגוואי מול ברזיל במשחק על האליפות.
פרגוואי הפסידה 3-1 וכך סיימה במקום השני בטורניר.
בשלושת הטורנירים הבאים סיימה פרגוואי במקום השלישי.
בקופה אמריקה 1929 סיימה פרגוואי בפעם השנייה במקום השני בטורניר.
פרגוואי הוזמנה להשתתף בגביע העולם הראשון.
היא שובצה לבית עם ארצות הברית ובלגיה והפסידה לארצות הברית במשחקה הראשון 3-0. בעקבות ההפסד פרגוואי לא עלתה לחצי הגמר והיא סיימה את משחקיה במקום השני בבית לאחר ניצחון על בלגיה 0-1. פרגוואי לא השתתפה בטורניר המוקדמות של שני טורנירי גביע העולם הבאים.
בקופה אמריקה 1947 סיימה פרגוואי במקום השני בפעם השלישית בתולדותיה.
בטורניר זה השתתפו שמונה נבחרות, אך ברזיל לא השתתפה בו.
שנתיים לאחר מכן אירחה ברזיל את הקופה אמריקה.
במשחק האחרון התמודדה ברזיל, שניצחה בכל משחקיה באותו טורניר מול פרגוואי, כאשר תיקו היה מספיק לה על מנת לזכות בתואר.
פרגוואי, לעומת זאת, הייתה חייבת לנצח על מנת להשתוות לברזיל בכמות הנקודות בטבלה ולכפות משחק על האליפות.
ברזיל הוליכה במשחק 1-0, אולם פרגוואי הפכה את התוצאה וניצחה 1-2 משער שהובקע חמש דקות לסיום המשחק.
במשחק המכריע על האליפות הובסה פרגוואי 7-0 וסיימה במקום השני, בפעם הרביעית בתולדותיה.
פרגוואי העפילה למונדיאל 1950 מבלי ששיחקה בטורניר המוקדמות, בעקבות פרישתן של אקוודור ופרו.
בשלב הבתים בטורניר הגמר סיימה פרגוואי בתיקו 2-2 עם שוודיה והפסידה לאלופת העולם איטליה 2-0 ובכך סיימה במקום האחרון בבית.
פרגוואי פתחה את משחקיה בקופה אמריקה 1953 שנערך בפרו בניצחון 0-3 על צ'ילה.
לאחר מכן סיימה בתיקו 0-0 עם אקוודור.
במשחקה השלישי סיימה פרגוואי בתיקו 2-2 עם פרו המארחת, אולם בעקבות התנהגות בלתי ספורטיבית של נבחרת פרגוואי, שביצעה חילוף לא חוקי, נקבע לפרגוואי הפסד טכני.
אחד משחקני פרגוואי הורחק לשלוש שנים לאחר שבעט בשופט המשחק.
בהמשך המשחקים סיימה פרגוואי בתיקו 2-2 עם אורוגוואי ובמשחקה הבא גברה על בוליביה 1-2. במשחקה האחרון התמודדה פרגוואי נגד ברזיל.
בדומה לטורניר הקודם, גם הפעם תוצאת תיקו הייתה מספיקה לברזיל על מנת לזכות בתואר, בעוד פרגוואי הייתה חייבת לנצח על מנת להשתוות לברזיל בכמות הנקודות בטבלה כדי להגיע למשחק האליפות.
בדומה לטורניר הקודם גם הפעם ברזיל הובילה 1-0, אולם פרגוואי הפכה את התוצאה וניצחה 1-2 בזכות שער שהובקע דקה לסיום המשחק על ידי פבלו ליאון.
במשחק המכריע על האליפות ניצחה פרגוואי את ברזיל 2-3 משערים של אטיליו לופז, מנואל גוויליאן ורובן פרננדס וכך זכתה בפעם הראשונה באליפות דרום אמריקה.
פרגוואי התמודדה לראשונה במוקדמות מונדיאל 1954, אך לא הגיעה לטורניר הגמר לאחר שסיימה במקום השני בבית המוקדמות אחרי ברזיל.
פרגוואי העפילה לראשונה דרך טורניר מוקדמות למונדיאל 1958 לאחר שסיימה בבית המוקדמות במקום הראשון לפני אורוגוואי וקולומביה.
בטורניר הגמר שובצה פרגוואי בשלב הבתים עם צרפת, סקוטלנד ויוגוסלביה.
במשחקה הראשון הובילה פרגוואי על צרפת 2-3, אולם הצרפתים הפכו את התוצאה והביסו את פרגוואי 7-3. במשחקה השני בטורניר ניצחה פרגוואי את סקוטלנד 2-3. במשחקה האחרון בשלב הבתים, הבקיעה פרגוואי שלושה שערים בפעם השלישית ברציפות וחזרה שלוש פעמים מפיגור של שער על מנת לסיים בתיקו 3-3 עם יוגוסלביה.
בעקבות ניצחונה של צרפת על סקוטלנד במשחק המקביל, סיימה פרגוואי במקום השלישי בבית ולא העפילה לרבע הגמר.
החל משנת 1959, השתתפה פרגוואי בקביעות בטורניר הקופה אמריקה.
היא סיימה במקום השלישי באותו טורניר וסיימה במקום השני בטורניר שנערך בשנת 1963. בקופה אמריקה 1979 סיימה פרגוואי ראשונה בבית שלה, שנערך בשיטת משחקי בית וחוץ, לפני אורוגוואי וקולומביה והעפילה לחצי הגמר.
בחצי הגמר ניצחה פרגוואי בביתה את ברזיל 1-2 וסיימה בתיקו 2-2 עימה במשחק הגומלין שנערך בברזיל ובכך העפילה למשחקי הגמר מול צ'ילה.
במשחק הגמר הראשון, שנערך בפרגוואי, ניצחה המארחת 0-3 ובמשחק הגומלין בצ'ילה, הפסידה פרגוואי 1-0. משחק פלייאוף מכריע בין הנבחרות נערך בארגנטינה שהסתיים בתיקו 0-0 אחרי הארכה.
פרגוואי הוכרזה כזוכה בעקבות יתרון בהפרש השערים המצטבר בשלושת המשחקים ובכך זכתה בקופה אמריקה בפעם השנייה בתולדותיה.
פרגוואי העפילה למונדיאל 1986 לאחר שלא הצליחה להעפיל לטורניר הגמר במשך שש פעמים רצופות.
במוקדמות מונדיאל 1986, סיימה פרגוואי במקום השני בבית אחרי ברזיל ולפני בוליביה והעפילה לטורניר הפלייאוף שהמנצחת בו עולה למונדיאל.
בסיבוב הראשון של טורניר הפלייאוף התמודדה פרגוואי נגד קולומביה.
פרגוואי ניצחה בביתה 0-3 והפסידה במשחק הגומלין בקולומביה 2-1. בעקבות התוצאות, התחרתה פרגוואי בשני משחקי פלייאוף נגד צ'ילה על העלייה למונדיאל.
פרגוואי ניצחה במשחקה הביתי 0-3 וסיימה בתיקו חוץ 2-2 במשחק הגומלין.
בטורניר הגמר שובצה פרגוואי בשלב הבתים עם עיראק, מקסיקו המארחת ובלגיה.
פרגוואי ניצחה את עיראק 0-1 וסיימה בתיקו 1-1 עם מקסיקו.
במשחק האחרון בשלב הבתים פיגרה פרגוואי פעמיים נגד בלגיה, אך סיימה בתיקו 2-2, שהעלה אותה לשמינית הגמר מהמקום השני בבית.
הייתה זו הפעם הראשונה בתולדותיה של פרגוואי שהיא עוברת את שלב הבתים במונדיאל.
בשמינית הגמר הובסה פרגוואי 3-0 על ידי אנגליה והודחה.
פרגוואי לא הצליחה להשתתף בשני טורנירי המונדיאל הבאים.
במוקדמות מונדיאל 1998 סיימה פרגוואי במקום השני בבית הדרום אמריקאי והעפילה לטורניר הגמר.
בשני משחקיה הראשונים בשלב הבתים של טורניר הגמר סיימה פרגוואי בתיקו 0-0 עם בולגריה וספרד.
במשחק האחרון בשלב הבתים והמכריע על העלייה גברה פרגוואי על ניגריה, שהבטיחה את המקום הראשון בבית טרם המשחק, בתוצאה 1-3 והעפילה לשמינית הגמר.
בשמינית הגמר הפסידה פרגוואי לצרפת, האלופה שבדרך, 1-0 משער זהב שהובקע 6 דקות לסיום ההארכה.
שנה לאחר מכן אירחה פרגוואי לראשונה בתולדותיה את טורניר הקופה אמריקה.
פרגוואי סיימה ראשונה בשלב הבתים, אולם הפסידה ברבע הגמר לאורוגוואי בבעיטות הכרעה מ-11 מטרים לאחר שהמשחק הסתיים בתיקו 1-1.
פרגוואי העפילה למונדיאל 2002 לאחר שסיימה רביעית בבית המוקדמות הדרום אמריקאי.
בשלב הבתים בטורניר הגמר פתחה פרגוואי בתיקו 2-2 עם דרום אפריקה ולאחר מכן הפסידה לספרד 3-1. במשחקה האחרון בשלב הבתים התמודדה פרגוואי מול סלובניה.
על מנת להעפיל לשמינית הגמר הייתה פרגוואי חייבת לנצח את סלובניה ושדרום אפריקה תפסיד במשחק המקביל לספרד ובנוסף לכך הייתה חשיבות להפרש השערים ולכמות השערים שיובקעו בשני המשחקים.
פרגוואי פיגרה במחצית 1-0 מול סלובניה, אך הצליחה להפוך את התוצאה ל-1-3 שש דקות לסיום המשחק.
במשחק המקביל הפסידה דרום אפריקה לספרד 3-2. בעקבות התוצאות, פרגוואי ודרום אפריקה סיימו את משחקי הבית עם כמות נקודות והפרש שערים זהה, אולם פרגוואי הבקיעה שער אחד יותר מדרום אפריקה ולכן העפילה לשמינית הגמר מהמקום השני בבית, בעוד דרום אפריקה מודחת מהטורניר.
זו הייתה הפעם השלישית ברציפות בה פרגוואי מעפילה לשלב שמינית הגמר במונדיאל.
בשמינית הגמר הפסידה פרגוואי לגרמניה 1-0 משער שהובקע שתי דקות לסיום המשחק.
פרגוואי עלתה למונדיאל 2006, לאחר שסיימה רביעית בבית המוקדמות הדרום אמריקאי בפעם השנייה ברציפות.
בשלב הבתים בטורניר הגמר הפסידה 1-0 לאנגליה ושוודיה וניצחה את טרינידד וטובגו 0-2 במשחק חסר חשיבות.
פרגוואי סיימה במקום השלישי בבית ולא עברה את שלב הבתים לראשונה מאז מונדיאל 1958.
פרגוואי שיחקה במונדיאל 2010 בפעם הרביעית ברציפות, לאחר שסיימה במקום השלישי בבית המוקדמות הדרום אמריקאי.
פרגוואי ניצחה בשלב הבתים בטורניר הגמר בתיקו 1-1 עם איטליה ובניצחון 0-2 על סלובקיה.
במשחקה האחרון בשלב הבתים, הייתה מספיקה לפרגוואי תוצאת תיקו מול ניו זילנד על מנת להעפיל לשמינית הגמר.
המשחק הסתיים בתיקו 0-0 והודות לניצחון המפתיע של סלובקיה על איטליה במשחק המקביל, פרגוואי סיימה במקום הראשון בבית לראשונה בתולדותיה.
בשלב שמינית הגמר סיימה פרגוואי בתיקו 0-0 עם יפן וניצחה 3-5 בבעיטות הכרעה מ-11 מטרים.
בזכות הניצחון, העפילה פרגוואי לראשונה בתולדותיה לרבע גמר המונדיאל.
ברבע הגמר הפסידה פרגוואי לספרד 1-0 משער שהובקע 7 דקות לסיום המשחק.
ההעפלה לרבע הגמר במונדיאל 2010 היא ההישג הגדול ביותר של פרגוואי בטורנירי המונדיאל.
עם זאת, עד כה בחמשת משחקי ההכרעה במונדיאל בהם השתתפה פרגוואי, במסגרת משחקי שמינית ורבע הגמר, לא כבשה פרגוואי ולו שער אחד.
שנה לאחר מכן, סיימה פרגוואי במקום השני בקופה אמריקה.
זאת לאחר שהעפילה למשחק הגמר מבלי לנצח אף משחק (כל חמשת משחקיה בטורניר לפני כן הסתיימו בתיקו).
במשחק הגמר הפסידה פרגוואי 3-0 על ידי אורוגוואי.
המקום השני בטורניר זה הוא המיקום הגבוה ביותר אליו הגיעה פרגוואי בטורניר הקופה אמריקה, מאז זכתה בו ב-1979.
מספר ההופעות והשערים מעודכן ל-20 בנובמבר 2022
נבחרת פרו בכדורגל (בספרדית: Selección de fútbol del Perú) היא נבחרת הכדורגל הלאומית של פרו.
נבחרת פרו משתתפת יחד עם שאר נבחרות CONMEBOL (התאחדות הכדורגל של מדינות דרום אמריקה) בתחרויות המפעל.
לאורך השנים, התקשתה נבחרת פרו להתמודד מול נבחרות ברזיל וארגנטינה החזקות במוקדמות גביע העולם בכדורגל.
תור הזהב של נבחרת פרו היה בין השנים 1970 ל-1982, שבהן העפילה לשלושה מונדיאלים מתוך ארבעה, וזכתה פעם אחת בקופה אמריקה, בשנת 1975. תיאופילו קוביאס, שכיכב באותם ימים במדי הנבחרת, הפך לשם נרדף לכדורגל הפרואני.
לאחר שחדל קוביאס לשחק בנבחרת, לא הצליחה פרו להעפיל למונדיאל עד 2018.
פרו עשתה את הופעת הבכורה שלה במונדיאל ב-1930. ההופעה השנייה שלה במפעל הייתה ב-1970. במונדיאל זה הפתיעה פרו וניצחה בשני המשחקים הראשונים שלה את נבחרות בולגריה ומרוקו ועלתה לשלב רבע הגמר, אך נעצרה על ידי ברזיל החזקה, שזכתה בסופו של דבר בתואר.
גם בטורניר הבא שבו הופיעה, ב-1978, פתחה פרו את הטורניר בשני ניצחונות, הפעם על נבחרות סקוטלנד ואיראן.
המשחק השלישי הסתיים בתיקו מול הולנד והנבחרת סיימה את הסיבוב הראשון במקום הראשון בבית.
למרות הפתיחה המרשימה של הטורניר, לא המשיכה פרו באותה יכולת והפסידה בכל משחקיה בשלב הבתים השני, בהם לא כבשה אפילו שער זכות אחד.
במונדיאל 1982 נגמרה תקופת הזוהר של פרו במפעל.
הנבחרת סיימה את שני משחקיה הראשונים בתיקו מול נבחרות קמרון ואיטליה, לפני שהובסה 5:1 על ידי פולין, והודחה מהטורניר.
במוקדמות מונדיאל 1998 החמיצה פרו את העלייה למונדיאל לשכנתה מהדרום נבחרת צ'ילה, שסיימה עם הפרש שערים עדיף מזה של פרו.
מוקדמות מונדיאל 2002 נחשבים לנקודת שפל עבור הנבחרת הפרואנית.
הנבחרת סיימה את בית המוקדמות במקום השמיני, כשלזכותה רק ארבעה ניצחונות מתוך 18 משחקים, ו-14 שערי זכות.
נקודות השפל של פרו בשלב המוקדמות כללו הפסד מביך 3:0 לוונצואלה החלשה והפסדים ביותר מחצי משחקי הבית שלה, לנבחרות אורוגוואי, אקוודור, ארגנטינה, קולומביה וברזיל.
פרו אירחה ב-2004 את טורניר הקופה אמריקה, אך הודחה כבר בשלב רבע הגמר על ידי ארגנטינה, הדחה שגררה ביקורת קשה נגד המאמן ונבחרתו.
במוקדמות מונדיאל 2018 סיימה פרו במקום החמישי שהקנה לנבחרת את הכרטיס למשחק הפלייאוף נגד נבחרת ניו זילנד.
אחרי 0-0 בגומלין גברה פרו בביתה 0-2 על ניו זילנד ובכך שבה לטורניר הגמר של המונדיאל לראשונה מזה 36 שנים.
בטורניר הגמר הפסידה פרו בשני משחקיה הראשונים לצרפת ולדנמרק.
במשחקה האחרון בשלב הבתים ניצחה פרו את אוסטרליה.
היה זה ניצחונה הראשון של פרו במונדיאל מזה 40 שנה.
עם זאת פרו הודחה כבר בשלב הבתים.
שנהסיבובמשחקיםניצחונותתיקו*הפסדיםשערי זכותשערי חובה 2000חצי גמר41127 7סה"כהופעה אחת411277
נבחרת צ'כוסלובקיה בכדורגל הייתה נבחרת הכדורגל הלאומית של מדינת צ'כוסלובקיה.
הנבחרת נוהלה על ידי התאחדות הכדורגל של צ'כוסלובקיה.
הישגיה הבולטים של הנבחרת היו שתי העפלות לגמר גביע העולם בכדורגל (בשנים 1934 ו-1962), וכן זכייה באליפות אירופה בכדורגל בשנת 1976.
בשנת 1993 פורקה צ'כוסלובקיה, דבר שהוביל לסיום פעילותה של הנבחרת.
בעקבות פירוק המדינה הכריזו על עצמאותן מדינות צ'כיה וסלובקיה, שהקימו נבחרות כדורגל מקומיות.
לאחר מלחמת העולם הראשונה, נבחרת הכדורגל של צ'כוסלובקיה העצמאית השתתפה באולימפיאדת אנטוורפן (1920).
במשחקה הראשון הביסה 7–0 את יוגוסלביה.
למחרת ניצחה את נורווגיה 4–0 ברבע הגמר ולאחר מכן ניצחה את צרפת 4–1 בחצי הגמר.
עם זאת, בגמר הטורניר נגד בלגיה, הצ'כוסלובקים עזבו את המגרש בפיגור 2-0 לאחר 40 דקות במחאה על השיפוט במשחק של השופט האנגלי ג'ון לואיס, ולא קיבלו מדליה.
צ'כוסלובקיה השתתפה גם בטורניר הכדורגל של האולימפיאדה הבאה, אולימפיאדת פריז, בשנת 1924 והביסה את טורקיה 2-5 בסיבוב הראשון, אך הודחה בסיבוב השני על ידי שווייץ.
צ'כוסלובקיה השתתפה לראשונה במוקדמות מונדיאל 1934. היא ניצחה בפולין 1-2. פולין לא הגיעה למשחק הגומלין בפראג עקב נסיבות פוליטיות וכך העפילה צ'כוסלובקיה לטורניר גמר גביע העולם לראשונה בתולדותיה.
בטורניר הגמר גברה צ'כוסלובקיה על רומניה 1-2 בשמינית הגמר וגברה על שווייץ 2-3 ברבע הגמר.
בחצי הגמר ניצחה צ'כוסלובקיה את גרמניה 1-3 משלושה שערים שהבקיע אולדז'יך ניידלי.
במשחק הגמר התמודדה צ'כוסלובקיה מול איטליה המארחת.
צ'כוסלובקיה הובילה במשחק 0-1 משער של אנטונין פוץ' בדקה ה-71, אולם האיטלקים השוו כעבור 10 דקות וניצחו בהארכה 2-1. ניידלי סיים כמלך שערי הטורניר עם חמישה שערים.
כעבור 4 שנים, צ'כוסלובקיה העפילה למונדיאל 1938 לאחר שעברה את בולגריה במוקדמות.
בטורניר הגמר גברה על הולנד בשמינית הגמר 0-3 אחרי הארכה וברבע הגמר סיימה בתיקו 1-1 עם ברזיל במשחק נוקשה שזכה לכינוי "הקרב על בורדו".
במשחק החוזר הפסידה צ'כוסלובקיה לברזיל 2-1 והודחה.
לאחר מלחמת העולם השנייה, לא השתתפה צ'כוסלובקיה במוקדמות מונדיאל 1950, אולם העפילה למונדיאל 1954 לאחר שסיימה ראשונה בבית המוקדם לפני רומניה ובולגריה.
בטורניר הגמר הפסידה צ'כוסלובקיה בשלב הבתים לאורוגוואי ואוסטריה והודחה.
צ'כוסלובקיה העפילה למונדיאל 1958. היא פתחה את שלב הבתים בהפסד מפתיע 1-0 לצפון אירלנד וסיימה בתיקו 2-2 עם מערב גרמניה, אלופת העולם היוצאת.
במשחקה האחרון בשלב הבתים הביסה צ'כוסלובקיה את ארגנטינה 1-6 והתמודדה שוב מול צפון אירלנד במשחק פלייאוף על העלייה לרבע הגמר.
במשחק זה שוב הפסידה צ'כוסלובקיה לצפון אירלנד 2-1 לאחר הארכה.
צ'כוסלובקיה השתתפה במשחק המוקדמות הראשון בהיסטוריה של אליפות אירופה, יורו 1960, כשהתמודדה במשחק חוץ מול אירלנד.
היא הפסידה במשחק 2-0 אך ניצחה במשחק הגומלין 0-4 והעפילה לסיבוב הבא.
צ'כוסלובקיה הדיחה את דנמרק ואת רומניה בסיבובים הבאים והעפילה לטורניר הגמר.
בחצי הגמר הובסה צ'כוסלובקיה על ידי ברית המועצות 3-0 וסיימה שלישית בעקבות ניצחון 1-2 על המארחת צרפת.
צ'כוסלובקיה העפילה למונדיאל 1962 לאחר שסיימה עם סקוטלנד עם אותו מספר נקודות בבית המוקדם וניצחה אותה במשחק פלייאוף על העלייה שנערך בבריסל, בלגיה 2-4 אחרי הארכה.
בשלב הבתים בטורניר הגמר גברה צ'כוסלובקיה 0-1 על ספרד וסיימה בתיקו 0-0 עם אלופת העולם ברזיל.
צ'כוסלובקיה הבטיחה את עלייתה לרבע הגמר עוד לפני משחקה האחרון בשלב הבתים, בו הפסידה 3-1 למקסיקו והעפילה מהמקום השני בבית.
ברבע הגמר גברה צ'כוסלובקיה על הונגריה 0-1 ובחצי הגמר ניצחה את יוגוסלביה 1-3 ובכך העפילה למשחק הגמר של גביע העולם בפעם השנייה בתולדותיה.
במשחק הגמר התמודדה צ'כוסלובקיה שוב מול ברזיל והובילה 0-1 משער של יוזף מסופוסט אך בסופו של דבר הפסידה 3-1. אדולף שרר היה המבקיע המצטיין של הנבחרת בטורניר עם שלושה שערים.
צ'כוסלובקיה לא הצליחה להעפיל מטורניר מוקדמות לראשונה ביורו 1964 ולראשונה לא הצליחה להעפיל לגביע העולם של מונדיאל 1966. הטורניר הגדול הבא אליו הצליחה הנבחרת להעפיל היה מונדיאל 1970, אך בו הפסידה בכל שלושת משחקיה בשלב הבתים לברזיל, רומניה ואנגליה.
צ'כוסלובקיה העפילה ליורו 1976 לאחר שסיימה ראשונה בבית המוקדמות לפני אנגליה, פורטוגל וקפריסין.
בטורניר הגמר גברה על הולנד 1-3 בהארכה במשחק חצי הגמר והעפילה לגמר אליפות אירופה לראשונה בתולדותיה מול אלופת העולם מערב גרמניה.
במשחק הגמר הובילה צ'כוסלובקיה 0-2 משעריהם של יאן סווהליק וקארול דוביאש אולם הגרמנים השוו ל-2-2 ובכך לראשונה הוכרעה אליפות אירופה בבעיטות הכרעה מ-11 מטרים.
צ'כוסלובקיה ניצחה 3-5 בבעיטות ההכרעה ובכך זכתה לראשונה באליפות אירופה.
כעבור 4 שנים שוב העפילה צ'כוסלובקיה ליורו 1980. בשלב הבתים הפסידה צ'כוסלובקיה למערב גרמניה 1-0 ובמשחקה השני גברה על יוון 1-3. במשחקה האחרון בשלב הבתים סיימה צ'כוסלובקיה בתיקו 1-1 עם הולנד וסיימה במקום השני בשלב הבתים.
בעקבות זאת, העפילה צ'כוסלובקיה למשחק על המקום השלישי מול איטליה המארחת.
המשחק הסתיים בתיקו 1-1 וצ'כוסלובקיה ניצחה 8-9 בבעיטות הכרעה מ-11 מטרים.
היה זה טורניר אליפות אירופה האחרון בו השתתפה צ'כוסלובקיה.
כעבור שנתיים העפילה צ'כוסלובקיה למונדיאל 1982. בשלב הבתים היא סיימה בתיקו 1-1 מאכזב מול כווית ובהמשך הפסידה 2-0 לאנגליה.
במשחקה האחרון בשלב הבתים הייתה צ'כוסלובקיה זקוקה לניצחון על צרפת על מנת לעלות לשלב הבא, אולם המשחק הסתיים בתיקו 1-1 בעקבותיו סיימה צ'כוסלובקיה במקום השלישי בבית והודחה.
הטורניר הגדול האחרון בו השתתפה צ'כוסלובקיה היה מונדיאל 1990. בשלב הבתים שובצה צ'כוסלובקיה עם המארחת איטליה, אוסטריה וארצות הברית.
צ'כוסלובקיה פתחה את הטורניר בניצחון 1-5 על ארצות הברית והבטיחה את עלייתה לשמינית הגמר בניצחון 0-1 על אוסטריה.
במשחק על המקום הראשון בבית הפסידה הנבחרת לאיטליה המארחת 2-0 ועלתה לשמינית הגמר מהמקום השני בבית.
בשמינית הגמר הביסה צ'כוסלובקיה את קוסטה ריקה 1-4 וברבע הגמר הודחה בעקבות הפסד 1-0 לאלופה שבדרך, מערב גרמניה.
תומאש סקורהבי היה הכובש המצטיין של הנבחרת בטורניר עם 5 שערים.
המדינה התפרקה לצ'כיה ולסלובקיה במהלך טורניר המוקדמות, אך הוחלט שימשיכו להיות מיוצגות על ידי הנבחרת המאוחדת עד תום הטורניר
נבחרת צפון אירלנד בכדורגל היא נבחרת הכדורגל של צפון אירלנד.
עד 1921, כל האי האירי היה חלק מהממלכה בריטית (נקראה אז הממלכה המאוחדת של בריטניה הגדולה ואירלנד), ונבחרת אחת ייצגה את כל האי, נבחרת אירלנד המאוחדת.
כיום, המדינה העצמאית אירלנד, מיוצגת על ידי נבחרת משלה.
מבחינה היסטורית, נחשבת נבחרת צפון אירלנד לנבחרת המצליחה ביותר באי האירי.
לזכותה של הנבחרת 3 הופעות בגביע העולם בכדורגל.
הופעת הבכורה של הנבחרת במפעל הייתה ב-1958, כשהעפילה עד לשלב רבע הגמר לאחר שניצחה את צ'כוסלובקיה בתוצאה 2:1, במשחק פלייאוף על כרטיס לשלב רבע הגמר.
בשלב רבע הגמר, הובסה צפון אירלנד בתוצאה 4:0 על ידי צרפת והודחה מהטורניר.
נבחרת צפון אירלנד הופיעה בפעם השנייה בטורניר גביע העולם בשנת 1982. בשלב הבתים ניצחה הנבחרת את המארחת, ספרד, בתוצאה 0–1, וסיימה בשתי תוצאות תיקו מול נבחרות יוגוסלביה והונדורס.
הנבחרת סיימה במקום הראשון בבית, והעפילה לסיבוב השני.
בסיבוב השני נוצחה הנבחרת בתוצאה 1–4 על ידי נבחרת צרפת, וסיימה בתיקו 2-2 מול אוסטריה והודחה מהטורניר.
נבחרת צפון אירלנד הופיעה בפעם השלישית והשנייה ברציפות בטורניר גביע העולם, בשנת 1986.
הנבחרת הפסידה לברזיל וספרד, סיימה בתוצאת תיקו מול אלג'יריה והודחה מהטורניר לאחר שסיימה במקום השלישי בבית.
ב-7 בספטמבר 2005, במסגרת מוקדמות מונדיאל 2006, השיגה הנבחרת את אחד הניצחונות היוקרתיים ביותר בתולדותיה, כשניצחה את אנגליה בתוצאה 0–1 באצטדיון וינדזור פארק שבבלפסט.
דייוויד האלי כבש את שער הניצחון בדקה ה-73.
צפון אירלנד העפילה לראשונה בתולדותיה לטורניר גמר אליפות אירופה, יורו 2016, לאחר שלא הצליחה לעשות זאת 13 פעמים בעבר.
בטורניר המוקדמות היא סיימה ראשונה בבית שכלל את רומניה, הונגריה, פינלנד, איי פארו ויוון.
את שלב הבתים של טורניר הגמר פתחה צפון אירלנד בהפסד 0–1 לפולין.
אולם במשחקה השני, השיגה צפון אירלנד את ניצחונה הראשון באליפות, 0-2 על אוקראינה.
צפון אירלנד סיימה את משחקי הבית בהפסד 0–1 לגרמניה, מה שהספיק לה כדי לעלות לשמינית הגמר מהמקום השלישי בבית כקבוצה בעלת המאזן הרביעי בטיבו שסיימה במקום זה.
בשמינית הגמר הפסידה צפון אירלנד לוויילס 0–1 והודחה מהטורניר.
סגל הנבחרת לקראת המשחקים נגד איטליה ובולגריה במסגרת מוקדמות מונדיאל 2022, ונגד ארצות הברית למשחק ידידות.
הנתונים נכונים ל-28 במרץ 2021 (לאחר המשחק נגד איטליה)
מודגשים הם שחקנים שעדיין פעילים.
נבחרת פלסטין בכדורגל היא נבחרת הכדורגל של הרשות הפלסטינית, הנמצאת תחת התאחדות הכדורגל הפלסטינית.
בשנת 1953 רשמה הנבחרת את משחקה הראשון נגד מצרים במסגרת משחקי מדינות ערב, ובו הפסידה 1:8.
בשנת 1998, ארגון פיפ"א הכיר בנבחרת הפלסטינית כנבחרת לאומית, והיה לאחד הארגונים הבינלאומיים הראשונים שהכירו ב"פלסטין" כמדינה, וגם אחד הארגונים הראשונים שהרשות הפלסטינית שאפה לקבל מהם הכרה.
בביקורו של נשיא פיפ"א ספ בלאטר בעזה בשנת 1998.
הישג השיא של נבחרת הרשות הפלסטינית הוא במסגרת המשחקים הפאן-ערביים בשנת 1999, בו הגיעה למקום 3–4 משותף יחד עם לוב, לאחר שהובסה בחצי הגמר 1:4 על ידי נבחרת ירדן.
בשנת 2008 נחנך בא-ראם הסמוכה לרמאללה אצטדיון פייסל חוסייני, המשמש כאצטדיון הפלסטיני הלאומי.
במאי 2014 העפילה נבחרת פלסטין למשחק הגמר של "גביע האתגר", טורניר שמטרתו לקדם נבחרות כדורגל של ארצות אסייתיות מתפתחות.
המנצחת בטורניר האתגר זוכה אוטומטית להעפיל לאליפות גביע אסיה בכדורגל, המתקיימת אחת לארבע שנים.
בדרך לגמר ניצחה את נבחרות בנגלדש, מיאנמר, קירגזיסטן, נפאל ואפגניסטן.
בגמר, שיחקה פלסטין מול נבחרת הפיליפינים וניצחה 1-0.
בינואר 2015 הופיעה נבחרת פלסטין באליפות גביע אסיה בכדורגל שנערכה באוסטרליה.
הנבחרת הפלסטינית הוגרלה לבית ד' עם יפן (המדורגת 54 בעולם) ירדן ועיראק, אך סיימה במקום האחרון בבית ולא עברה לשלב הבא בטורניר.
בסוף העשור השני של המאה ה-21 מספר כדורגלנים ערבים-ישראלים, כגון: עלי חטיב, עבדאללה ג'אבר, חוסאם אבו סאלח, מוחמד דרוויש, אחמד אבו נאהיה, שאדי שעבאן ועלאא אבו סאלח עברו לשחק בליגת העל הפלסטינית ולאחר מכאן קיבלו זימון לנבחרת הלאומית.
בינואר 2019 השתתפה פלסטין בפעם השנייה בגביע אסיה וסיימה שלישית בבית, לאחר שתי תוצאות תיקו מול סוריה וירדן והפסד לאוסטרליה, ולא העפילה לשמינית הגמר.
ב-15 באוקטובר 2019, במסגרת מוקדמות מונדיאל 2022, שיחקה לראשונה נבחרת ערב הסעודית בכדורגל מול נבחרת פלסטין באצטדיון פייסל חוסייני בא-ראם.
במהלך מלחמת חרבות ברזל, למרות ביטול הליגות והרס מתקני כדורגל רבים בגדה המערבית וברצועת עזה, נבחרת פלסטין נותרה פעילה והשתתפה במוקדמות מונדיאל 2026. לאחר סדרה של ניצחונות, כולל במרץ 2025 מול נבחרת עיראק בבצרה, וביוני מול נבחרת כווית בכווית סיטי, היא הפסידה לנבחרת ירדן ואפסו סיכויה להעפיל לגמר.
בתקופה של מספר חודשים אשר החלה בנובמבר 2017 דורגה נבחרת פלסטין מעל לנבחרת ישראל.
סגל הנבחרת לקראת גביע אסיה בכדורגל 2023. מספר ההופעות והשערים מעודכן ל-21 בנובמבר 2023
נבחרת צ'אד בכדורגל היא נבחרת הכדורגל הלאומית של צ'אד.
2010 - נפסלה במהלך המוקדמות
2017 - פרשה במהלך המוקדמות
במהלך תקופת עצמאותה של צ'אד, הקבוצה התחרתה במשחקים בינלאומיים ושיחקה בחולצה כחולה, מכנסיים קצרים כחולים וגרביים אדומות.
אלה הם הצבעים הלאומיים של דגל צרפת .
בשנות ה-70, צבעי הבית של צ'אד השתנו לכחול-צהוב-אדום.
מדי החוץ הראשונה שלהם בשנת 1960 הייתה חולצה לבנה, מכנסיים קצרים אדומים וגרביים לבנות.
בשנת 1980, צבע מדי החוץ שונה לחולצה אדומה, מכנסיים קצרים כחולים וגרביים צהובות.
נבחרת פקיסטן בכדורגל היא נבחרת הכדורגל הלאומית של פקיסטן.
הנבחרת מעולם לא העפילה לגביע העולמי או לגביע אסיה.
סיבה אפשרית לחולשת הנבחרת היא עדיפות סוגי ספורט כמו קריקט, למרות שבאחרונה השקיעה הממשלה הפקיסטנית תקציבים בנבחרת הכדורגל הלאומית.
ב-7 בדצמבר 2005, ערך מגן קבוצת פולהאם האנגלית, זשאן רהמן, יליד אנגליה למשפחה מפקיסטן, את הופעת הבכורה שלו בנבחרת פקיסטן במשחק נגד נבחרת סרי לנקה.
רהמן נחשב לשחקן הפקיסטני הבכיר ביותר המשחק כיום בליגות באירופה.
הייתה חלק מהאימפריה הבריטית עד שנת 1947
מדי הבית של נבחרת פקיסטן תמיד כללו חולצה ירוקה ומכנסיים קצרים לבנים.
הצבעים נגזרים מדגל פקיסטן, שהוא שדה ירוק עם סהר לבן וכוכב בעל חמש קרניים במרכזו, ופס לבן אנכי בצד המנוף.
צבע חולצת החוץ השתנה מספר פעמים.
הנבחרת הלאומית השתמשה בחולצה לבנה עם מכנסיים קצרים לבנים או בחולצה לבנה עם מכנסיים קצרים ירוקים.
מבחינה היסטורית, חולצה לבנה עם מכנסיים קצרים ירוקים היא שילוב הצבעים הנפוץ ביותר.
נבחרת פנמה בכדורגל, הידועה בכינוייה לוס קאנאלרוס (Los Canaleros - אנשי התעלה), היא נבחרת הכדורגל הלאומית של פנמה.
לאחר שנים רבות ב-CONCACAF נבחרת פנמה מתחילה לעבור שינוי לטובה והרשימה מאוד במוקדמות מונדיאל 2006 כאשר הגיעה עד שלב ההעפלה האחרון אך הפסידה בתחרות הבתים של צפון אמריקה.
נבחרת פנמה סיימה 3 פעמים במקום השני בגביע הזהב בשנת 2005, 2013 ו־2023.
פנמה העפילה לראשונה בתולדותיה למונדיאל 2018 ובו הפסידה בכל משחקיה לבלגיה, אנגליה ותוניסיה.
בהפסד 6:1 ל, כבשה פנמה את שערה הראשון במסגרת גביע העולם בכל הזמנים.
השער נכבש על ידי הקפטן פליפה באלוי.
ב-19 בנובמבר 2025 העפילה בפעם השנייה בתולדותיה, לאחר שניצחה 3-0 את אל סלבדור וזכתה בבית א'.
בשנת 2009 זכתה הנבחרת בגביע UNCAF לאומות (כיום קופה סנטרואמריקנה).
נבחרת פלאו בכדורגל לגברים אינה מוכרת על ידי פיפ"א.
עקב כך הנבחרת לא משתתפת בגביע העולם בכדורגל.
הנבחרת הייתה שייכת לקונפדרציית הכדורגל של אוקיאניה (OFC) עד שנת 2009 .
בשנה זו עברה לקונפדרציית הכדורגל של אסיה (AFC).
נבחרת פפואה גינאה החדשה בכדורגל לגברים שייכת לקונפדרציית הכדורגל של אוקיאניה (OFC).
נבחרת צ'כיה בכדורסל היא נבחרת הכדורסל הלאומית של צ'כיה.
הנבחרת מנוהלת על ידי התאחדות הכדורסל הצ'כית.
במהלך חודש נובמבר 2013, מונה המאמן הישראלי רונן גינזבורג למאמן הנבחרת הלאומית של צ'כיה, שזכה להצלחה כמאמן קבוצת נימבורק המקומית.
הוא הוביל את הנבחרת להישגה הגדול ביותר עד היום – המקום השביעי באליפות אירופה בכדורסל בשנת 2015, בעקבותיו העפילה לטורניר הקדם אולימפי לקראת אולימפיאדת ריו שהתקיימה בשנת 2016. צ'כיה העפילה לראשונה בתולדותיה לאליפות העולם בכדורסל בשנת 2019 וסיימה במקום השישי.
צ'כיה העפילה לראשונה לאולימפיאדת טוקיו 2020 וסיימה במקום התשיעי.
נבחרת צ'כוסלובקיה בכדורסל הייתה נבחרת הכדורסל שייצגה את צ'כוסלובקיה.
נבחרת צ'כוסלובקיה הייתה מהנבחרות החזקות באירופה והישג השיא שלה היה זכייה באליפות אירופה בכדורסל בשנת 1946. כמו כן, הנבחרת סיימה 6 פעמים במקום השני באליפות אירופה ו-5 פעמים במקום השלישי.
במשחקים האולימפיים השתתפה נבחרת צ'כוסלובקיה 7 פעמים והישג השיא שלה היה מקום חמישי בשנת 1960. כמו כן השתתפה הנבחרת 4 פעמים באליפות העולם בכדורסל והישג השיא שלה היה המקום השישי בשנת 1970.
בעקבות פירוק צ'כוסלובקיה בשנת 1993 לצ'כיה וסלובקיה התפרקה גם נבחרת הכדורסל של צ'כוסלובקיה.
הנבחרת היורשת של צ'כוסלובקיה היא נבחרת צ'כיה.
נבחרת הגברים של צ'ילה בכדורסל היא נבחרת הכדורסל הלאומית של צ'ילה.
בשנות ה-50 של המאה ה-20 נחשבה הנבחרת לאחת הטובות בעולם.
היא סיימה פעמיים במקום השלישי באליפות העולם בכדורסל בשנים 1950 ו-1959. כמו כן היא השתתפה בארבעת טורנירי הכדורסל הראשונים במסגרת המשחקים האולימפיים וסיימה חמישית בשנת 1952.
מאז סוף שנות ה-50 לא הגיעה הנבחרת להישגים כלשהם והיא אף לא השתתפה מעולם במשחקי אליפות אמריקה בכדורסל שהחלו בשנת 1980.
נבחרת הגברים של פנמה בכדורסל היא נבחרת הכדורסל הלאומית של פנמה.
הנבחרת השתתפה 14 פעמים באליפות אמריקה בכדורסל והישג השיא שלה הוא המקום הרביעי בשנת 1984. כמו כן, הנבחרת השתתפה ארבע פעמים באליפות העולם בכדורסל וסיימה במקום התשיעי בשנים 1970 ו-1982. נבחרת פנמה השתתפה פעם אחת במשחקים האולימפיים בשנת 1968 וסיימה במקום ה-12.
נבחרת הגברים של פרגוואי בכדורסל היא נבחרת הכדורסל הלאומית של פרגוואי.
מנוהלת על ידי התאחדות הכדורסל של פרגוואי.
הישג השיא של הנבחרת הוא המקום התשיעי שבו סיימה באליפות העולם בכדורסל בשנת 1954. הנבחרת הפסידה בשלב הראשון לנבחרות הפיליפינים וברזיל אך ניצחה בכל שלושת משחקי הדירוג על מקומות 9–12 את נבחרות פרו, צ'ילה ויוגוסלביה.
הנבחרת העפילה פעם נוספת לאליפות העולם בכדורסל בשנת 1967 אך הפעם סיימה במקום ה-13 והאחרון לאחר שהפסידה בכל משחקיה.
נבחרת פרגוואי השתתפה שלוש פעמים באליפות אמריקה בכדורסל.
בשנת 1989 סיימה במקום העשירי מתוך 12 נבחרות ובשנת 2011 סיימה במקום התשיעי מתוך 10 נבחרות לאחר שהפסידה בכל משחקיה.
גם בשנת 2013 הפסידה פרגוואי בכל משחקיה וסיימה במקום האחרון.
נבחרת פרגוואי מעולם לא העפילה למשחקים האולימפיים.
נבחרת הגברים של פרו בכדורסל היא נבחרת הכדורסל הלאומית של פרו.
עד סוף שנות ה-60 נבחרת פרו העפילה שלוש פעמים למשחקים האולימפיים וארבע פעמים לאליפות העולם בכדורסל.
הישגי השיא של הנבחרת הם מקום שביעי באליפות העולם בכדורסל בשנת 1950 ומקום שמיני במשחקים האולימפיים בשנת 1936.
מאז שנת 1967 לא העפילה הנבחרת לטורנירים משמעותיים נוספים ומעולם לא השתתפה באליפות אמריקה בכדורסל.
נבחרת פקיסטן בכדורסל היא נבחרת הכדורסל הלאומית של פקיסטן.
נבחרת פקיסטן היא מנבחרות הכדורסל החלשות באסיה.
היא השתתפה עשר פעמים באליפות אסיה בכדורסל, האחרונה שבהן ב-1993. הישג השיא שלה הוא המקום השישי בשנת 1979.
נבחרת פקיסטן מעולם לא העפילה למשחקים האולימפיים או לאליפות העולם בכדורסל.
נבחרת צ'כיה בכדורסל נשים היא קבוצת כדורסל הנשים הלאומית של צ'כיה.
הישגי השיא של הנבחרת הם זכייתה במדליית הזהב ב-2005 ובמדליית הכסף ב-2003 באליפות אירופה.
כמו כן הגיעה הנבחרת למקום השני באליפות העולם 2010.
נבחרת צ'אד בכדורסל היא נבחרת הכדורסל הלאומית של צ'אד.
נבחרת צ'אד העפילה לראשונה לאליפות אפריקה בכדורסל בשנת 2011 וסיימה במקום ה-15. עד לטורניר זה, לא השתתפה הנבחרת באליפות אפריקה בכדורסל או בכל טורניר משמעותי אחר.
נבחרת צ'אד מעולם לא העפילה למשחקים האולימפיים או לאליפות העולם בכדורסל.
נבחרת פלסטין בכדורסל היא נבחרת הכדורסל של הרשות הפלסטינית.
נבחרת פלסטין השתתפה פעם אחת באליפות אסיה בכדורסל בשנת 2015 וסיימה במקום העשירי.
נבחרת פלסטין מעולם לא העפילה למשחקים האולימפיים או לאליפות העולם בכדורסל.
אליפות אסיה בכדורסלשנהמיקוםמשחקיםניצחונותהפסדים 2015מקום עשירי844 2017לא העפילה 2022 2025סך הכלהופעה אחת844
אליפות אסיה בכדורסלשנהמיקוםמשחקיםניצחונותהפסדים1964מקום 35231970מקום 6413סך הכל2 הופעות844
סגל נבחרת פלסטין (מעודכן לשנת 2017):
נבחרת צ'כיה בכדורגל עד גיל 21 היא נבחרת הכדורגל הצעירה של צ'כיה, המייצגת אותה בתחרויות בינלאומיות לנבחרות צעירות.
היא מנוהלת על ידי התאחדות הכדורגל הצ'כית, ומורכבת מכדורגלנים המחזיקים באזרחות צ'כית ושגילם מתחת ל-21.
על אף שפירוק צ'כוסלובקיה אירעה ב-1993, הנבחרת הצעירה של צ'כוסלובקיה הוסיפה להתקיים עד לסיום טורניר אליפות אירופה 1994. לאחר מכן, פוצלה לנבחרות צ'כיה וסלובקיה.
התחרות הרשמית הראשונה בה נטלה הנבחרת חלק הייתה מוקדמות אליפות אירופה 1996.
נבחרת צ'כיה העפילה לראשונה לגמר בטורניר אליפות אירופה 2000, שם נוצחה על ידי איטליה.
באליפות אירופה 2002 השלימה צ'כיה העפלה שנייה ברציפות לגמר, ואף הצליחה לזכות לראשונה בתולדותיה בתואר לאחר שגברה בדו-קרב בעיטות עונשין על צרפת, לאחר שוויון 0-0 בהארכה.
נבחרת פפואה גינאה החדשה בכדורגל נשים מייצגת את פפואה גינאה החדשה בתחרויות כדורגל נשים בינלאומיות ומנוהלת על ידי התאחדות הכדורגל של פפואה גינאה החדשה.
משחקה הראשון של הנבחרת נערך ב-1989 במסגרת אליפות אוקיאניה השלישית, שבה היא הפסידה בכל משחקיה וסיימה במקום הרביעי והאחרון.
הייתה זו אליפות היבשת האחרונה שבה פפואה גינאה החדשה לא סיימה באחד משלושת המקומות הראשונים.
בכל אליפויות אוקיאניה שנערכו מ-1991 ועד 2003, סיימה הנבחרת במקום השלישי, תמיד אחרי אוסטרליה וניו זילנד.
עם זאת, עקב מעברה של נבחרת אוסטרליה לקונפדרציית הכדורגל של אסיה ב-2006, הפכה פפואה גינאה החדשה לנבחרת השנייה בטיבה ביבשת וסיימה במקום השני בכל אליפויות אוקיאניה שהתקיימו מאז.
נבחרת צ'כוסלובקיה בכדורסל נשים היא קבוצת כדורסל הנשים הלאומית של צ'כוסלובקיה.
הנבחרת השתתפה ב-8 אליפויות עולם בהן זכתה במדליות כסף וארד.
הנבחרת השתתפה מספר פעמים באליפות אירופה בכדורסל נשים, 7 פעמים הייתה במקום השני ו-8 פעמים במקום השלישי.
עם חלוקת צ'כוסלובקיה לצ'כיה וסלובקיה הנבחרת הפסיקה להתקיים.
הנבחרת השתתפה ב-8 באליפויות עולם, בהן זכתה מספר מדליות.
הנבחרת השתתפה ב-22 אליפויות אירופה, בהן זכתה במספר מדליות.
נבחרת צ'כיה בהוקי קרח היא נבחרת לאומית המייצגת את צ'כיה בטורנירים בינלאומיים בהוקי קרח.
מנוהלת על ידי התאחדות ההוקי קרח הצ'כית.
הנבחרת זכתה שבע פעמים באליפות עולם, ובמדליית זהב במשחקים האולימפיים של שנת 1998. הקבוצה הוקמה לאחר התפרקות צ'כוסלובקיה ב-1993 ונחשבת ליורשת נבחרת צ'כוסלובקיה.
נבחרת ההוקי של הרפובליקה הצ'כית היא אחת מנבחרות ההוקי הטובות בעולם, יחד עם נבחרות קנדה, רוסיה, שוודיה, פינלנד וארצות הברית המרכיבים את "מועדון השש", שש הנבחרות הטובות בעולם.
הנבחרת הלאומית של צ'כיה בכדורגל חופים מייצגת את צ'כיה בתחרויות כדורגל חופים בינלאומיות ונמצאת בפיקוחה של התאחדות הכדורגל הצ'כית.
הנבחרת הלאומית של פרגוואי בכדורגל חופים מייצגת את פרגוואי בתחרויות כדורגל חופים בינלאומיות ונמצאת בפיקוחה של התאחדות הכדורגל הפרגוואית.
סגל נכון לקופה אמריקה 2018
נבחרת צ'כוסלובקיה בכדוריד הייתה הנבחרת לאומית של צ'כוסלובקיה.
הנבחרת הייתה בין החזקות בשנות ה-60 של המאה ה-20 כאשר זכתה במספר מדליות באליפות העולם בכדוריד.
הנבחרת הפסיקה להתקיים עם פירוק צ'כוסלובקיה.
נבחרת צ'כוסלובקיה בכדוריד נשים היא הנבחרת לאומית של צ'כוסלובקיה.
הנבחרת השתתפה ב-9 אליפויות העולם בכדוריד וזכתה בשנת 1957.
נבחרת צ'ילה בכדורגל נשים (בספרדית: Selección femenina de fútbol de Chile) היא נבחרת כדורגל הנשים הלאומית של צ'ילה.
הנבחרת מנוהלת על ידי התאחדות הכדורגל הצ'יליאנית וחברה ב-CSF.
קופה אמריקה לנשים לקראת גביע העולם לנשים 1991
נבחרת צילה שיחקה לראשונה במסגרת בינלאומית נגד ברזיל ב-28 באפריל 1991, במשחק בו הפסידה 1–6 במסגרת משחקי המוקדמות הדרום-אמריקאיים של גביע העולם בכדורגל נשים הראשון בהיסטוריה.
שלושה ימים לאחר מכן, ב-1 במאי, ניצחה את ונצואלה 1-0 וסיימה במקום השני (מתוך שלוש נבחרות.
רק הראשונה - נבחרת ברזיל - העפילה באותה שנה, בטורניר בו שיחקו 12 נבחרות בלבד).
קופה אמריקה לנשים לקראת גביע העולם לנשים 2019-1995
גם במשחקי המוקדמות לקראת אליפויות העולם הבאות (1995–2011) סיימה צ'ילה במקום השלישי (שתי הראשונות העפילו) ורק במוקדמות לקראת גביע העולם ב-2015 לא הצליחה להעפיל לשלב השני וסיימה במקום השישי בלבד.
במוקדמות לקראת גביע העולם ב-2019 הצליחה צ'ילה לראשונה לסיים שנייה בשלב המוקדם ובמקום השני בשלב המוקדם השני, וכך העפילה לראשונה לגביע העולם (עם 3 ניצחונות, 3 תוצאות תיקו והפסד בודד לברזיל).
נכון ל-13 ביוני 2019, שיחקה צ'ילה רק את משחק הבכורה שלה במסגרת גביע העולם, בו הפסידה לשוודיה 2-0 במשחק שהתקיים ב-11 ביוני 2019 ברואזון פארק בעיר רן שבצרפת.
שנהמיקוםמשחקיםניצחונותתיקוהפסדיםשערי זכותשערי חובה 1999לא העפילה 2003 2007 2001סיימה בשלב הבתים311131 2015לא העפילה 2019 2023העפילה אוטומטית כמארחתבסך הכל2/7311131
נבחרת צפון אירלנד בכדורגל נשים מייצגת את צפון אירלנד בתחרויות כדורגל נשים בינלאומיות.
הקבוצה מנוהלת על ידי התאחדות הכדורגל של צפון אירלנד.
למרות שהיא איננה מייצגת מדינה ריבונית, פיפ"א מתירה לצפון אירלנד, כאחת מאומות הבית של הממלכה המאוחדת, להשתתף בכל הטורנירים הבינלאומיים מלבד המשחקים האולימפיים.
בשנת 2021 העפילה הנבחרת לאליפות אירופה 2022, ובכך הייתה לנבחרת החלשה ביותר אי פעם (27 בדירוג אופ"א) שמעפילה לטורניר.
בספטמבר 2021, לאחר ההעפלה ליורו הנשים, הפכה הנבחרת למקצוענית לחלוטין.
נבחרת צ'כיה בכדורגל נשים מייצגת את צ'כיה בתחרויות כדורגל נשים בינלאומיות.
הקבוצה מנוהלת על ידי התאחדות הכדורגל הצ'כית.
נבחרת פנמה בכדורגל נשים מייצגת את פנמה בתחרויות כדורגל נשים בינלאומיות ומנוהלת על ידי התאחדות הכדורגל הפנמית (FEPAFUT).
הנבחרת נחשבת לאחת מנבחרות הנשים הטובות ביותר ב-CONCACAF.
משחקה הראשון של הנבחרת נערך ביולי 2002 במסגרת מוקדמות גביע הזהב 2002, אליו גם העפילה והודחה בשלב הבתים.
מאז היא השתתפה בעוד שלוש אליפויות יבשתיות, והצליחה פעם אחת בלבד לעבור את הסיבוב הראשון.
ב-2023, העפילה פנמה בפעם הראשונה בתולדותיה לגביע העולם של פיפ"א, לאחר שניצחה את פרגוואי בפלייאוף הבין-יבשתי.
בגביע העולם, היא שובצה לבית אחד עם ברזיל, ג'מייקה וצרפת, הפסידה בכל שלושת משחקיה והודחה בסיום שלב זה.
נבחרת פרגוואי בכדורגל עד גיל 23 מייצגת את פרגוואי בתחרויות כדורגל של המשחקים האולימפיים.
נבחרת פרגוואי בכדורגל עד גיל 23 הוקמה בתחילת שנות ה-90 של המאה ה-20.
2004 - קרלוס גמארה, חוליו סיזר אנסיקו, חוסה קרדוסו
2024 - גטיטו פרננדס, פביאן בלבואנה, אנחל קרדוסו לוסנה
תחרות כדורגל במשחקים הפאן-אמריקאיים מיועדת לנבחרות עד גיל 23 החל משנת 1995. הנבחרת העפילה למשחקים פעמיים.
נבחרת צ'ילה בכדורגל עד גיל 23 מייצגת את צ'ילה בתחרויות כדורגל של המשחקים האולימפיים.
נבחרת צ'ילה בכדורגל עד גיל 23 הוקמה בתחילת שנות ה-90 של המאה ה-20.
נבחרת צ'ילה לא העפילה למשחקים.
הנבחרת העפילה לאולימפיאדה רק בשנת 2000 וזכתה במשחקים במדליית ארד.
איוואן זמורנו זכה בתואר מלך השערים.
2020 - נלסון טליה, פדרו ראייס, איוואן זמורנו
תחרות כדורגל במשחקים הפאן-אמריקאיים מיועדת לנבחרות עד גיל 23 החל משנת 1995. הנבחרת העפילה למשחקים רק בשנת 2023 וזכתה במדליית כסף.
ריינלדו נאביה - 6 משחקים
איוואן זמורנו - 6 שערים
נבחרת פינלנד בכדורסל נשים היא קבוצת כדורסל הנשים הלאומית של פינלנד.
הישג השיא של הנבחרת הוא המקום ה־11 באליפות אירופה בכדורסל נשים.
נבחרת צרפת בכדורגל היא נבחרת הכדורגל הלאומית של צרפת, המנוהלת על ידי התאחדות הכדורגל הצרפתית.
צרפת הגיעה למקום השלישי במונדיאל 1958 מה שנחשב להצלחה.
הדור של פלאטיני הגיע למקום הרביעי במונדיאל 1982, ושלישי במונדיאל 1986. ביניהם, צרפת זכתה באליפות אירופה בכדורגל ב-1984.
צרפת זכתה בשני גביעי עולם (1998 ו-2018), פעמיים ביורו (1984 ו-2000) ופעמיים בטורניר גביע הקונפדרציות.
קפטן הנבחרת הוא קיליאן אמפבה אשר זכה בלא מעט משחקים וכיום משחק בריאל מדריד בספרד.
נבחרת צרפת בכדורגל, הוקמה בשנת 1904 וערכה את משחקה הבינלאומי הרשמי ב-1 במאי 1904, במשחק נגד נבחרת בלגיה.
נבחרת צרפת השתתפה בגביע העולם הראשון שנערך בשנת 1930 ואף שיחקה במשחק הפתיחה של הטורניר.
צרפת ניצחה את מקסיקו 1-4, ושחקנה לוסיאן לורן הבקיע את השער הראשון בתולדות המונדיאלים.
בהמשך הטורניר הפסידה צרפת לארגנטינה ולצ'ילה והודחה בשלב הבתים.
גם במונדיאל 1934 הודחה צרפת בסיבוב הראשון לאחר הפסד לאוסטריה.
צרפת נבחרה לארח את מונדיאל 1938 וניצחה בשמינית הגמר את בלגיה, אך לא הצליחה לנצל את יתרון הביתיות כדי להגיע אל מעבר לרבע הגמר, שבו הפסידה לאיטליה, שזכתה בטורניר בסופו של דבר.
לאליפות העולם הבאה בשנת 1950 צרפת לא העפילה בעקבות הפסד ליוגוסלביה בטורניר המוקדמות במשחק מכריע שנערך בפירנצה שבאיטליה.
למונדיאל 1954, לעומת זאת, הצליחה צרפת להעפיל אך הודחה כבר בשלב הבתים, שוב עקב הפסד ליוגוסלביה.
מונדיאל 1958 היווה את הישג השיא של נבחרת צרפת עד לאותה תקופה ולמשך תקופה ארוכה לאחריו.
צרפת פתחה את משחקיה בבית המוקדם בניצחון 3–7 על פרגוואי, בהמשך הפסידה ליוגוסלביה 3-2 וסיימה את משחקיה בבית המוקדם בניצחון 1–2 על סקוטלנד שהעניק לה את המקום הראשון בבית, עקב הפרש שערים עדיף על פני יוגוסלביה.
ברבע הגמר הביסה צרפת את צפון אירלנד 0-4, ובחצי הגמר נעצרה על ידי ברזיל החזקה בהפסד 2–5, כאשר פלה כובש שלושער לזכות ברזיל.
במשחק על המקום השלישי ניצחה צרפת את גרמניה המערבית 3-6, כאשר ז'יסט פונטיין מבקיע רביעייה.
פונטיין סיים כמלך שערי הטורניר עם 13 שערים בשישה משחקים, הישג שלא שוחזר עד היום.
יחד עם פונטיין שיחקו בנבחרת צרפת שחקנים רבים מקבוצת סטאד ריימס בהווה ובעבר כדוגמת רמון קופה, רוברט ז'נקט ורוג'ר מרשה.
כעבור שנתיים אירחה צרפת את אליפות אירופה הראשונה בכדורגל.
צרפת העפילה לטורניר הגמר בעקבות ניצחונות על יוון ואוסטריה במוקדמות, אולם בחצי הגמר הפסידה ליוגוסלביה 5-4 לאחר שהובילה 2–4. במשחק על המקום השלישי הפסידה צרפת לצ'כוסלובקיה 2-0, וסיימה במקום הרביעי בטורניר.
שנות ה-60 וה-70 היו חלשות מאוד עבור הנבחרת הצרפתית.
במהלך תקופה זו העפילה צרפת פעמיים בלבד לאליפות העולם בכדורגל, בשנים 1966 ו-1978, ובשתי הפעמים לא עברה את שלב הבתים.
צרפת גם כשלה בניסיונותיה להעפיל לאליפויות אירופה חמש פעמים ברציפות, בין השנים 1964 עד 1980.
בשנות ה-80 הפכה צרפת לאחת מנבחרות הכדורגל החזקות ביבשת הודות לכוכבה מישל פלאטיני.
מונדיאל 1982 סימן את תחילתו של עידן פלאטיני בנבחרת צרפת, כאשר הנבחרת סיימה במקום הרביעי, הישגה הטוב ביותר מאז מונדיאל 1958. צרפת הפסידה בחצי הגמר לגרמניה המערבית 5-4 בבעיטות הכרעה (הראשונות בתולדות המונדיאל), לאחר שהמשחק הסתיים בתיקו 3-3 אחרי הארכה.
במהלך ההארכה איבדה צרפת יתרון 1–3 ובסופו של דבר הפסידה במשחק.
גם במשחק על המקום השלישי הפסידה צרפת לפולין, 3-2, וסיימה במקום הרביעי.
צרפת נבחרה לארח את אליפות אירופה בכדורגל, בפעם השנייה בתולדותיה, בשנת 1984. בעקבות האירוח, העפילה צרפת אוטומטית לטורניר הגמר ולא נאלצה להשתתף במוקדמות.
צרפת הייתה המועמדת הראשית לזכייה בטורניר והיא אכן עשתה זאת כשהיא מנצחת בכל חמשת משחקיה.
צרפת פתחה את שלב הבתים בניצחון 0–1 על דנמרק משער של פלאטיני, המשיכה בניצחון 0–5 על בלגיה כאשר פלאטיני כובש שלושער וסיימה את שלב הבתים במקום הראשון אחרי ניצחון על יוגוסלביה 2-3, כאשר פלאטיני כובש שלושער שני בטורניר.
בחצי הגמר ניצחה צרפת את פורטוגל 2-3 בהארכה, כאשר היא נחלצת במהלך ההארכה מפיגור 1–2 ומנצחת משער של פלאטיני דקה לסיום ההארכה.
במשחק הגמר ניצחה צרפת את ספרד 0-2 משערים של פלאטיני וברונו בלון, וזכתה לראשונה בתולדותיה באליפות אירופה.
פלאטיני, שהבקיע בכל חמשת משחקי הנבחרת, סיים כמלך השערים בטורניר עם מאזן חסר תקדים של תשעה שערים בחמישה משחקים, הישג שלא שוחזר עד היום.
ב-1985 השתתפה הנבחרת, מתוקף זכייתה ביורו, במהדורה הראשונה של גביע ארטמיו פרנקי.
היא זכתה בתואר לאחר ניצחון 0–2 על , מחזיקה קופה אמריקה 1983, משערים של דומיניק רושטו וז'וזה טורה.
מונדיאל 1986 היה הטורניר הגדול האחרון שבו השתתף פלאטיני במדי הנבחרת.
בשלב הבתים ניצחה צרפת את קנדה, סיימה בתיקו עם ברית המועצות וניצחה את הונגריה.
צרפת סיימה במקום השני בבית בשל הפרש שערים נחות ביחס לברית המועצות.
בשמינית הגמר הדיחה צרפת את אלופת העולם איטליה כשניצחה 0–2, וברבע הגמר הדיחה את ברזיל בבעיטות הכרעה 3-4 לאחר שהמשחק הסתיים בתיקו 1-1. בחצי הגמר הפסידה צרפת לגרמניה המערבית 2-0, ובמשחק על המקום השלישי ניצחה את בלגיה 2-4 לאחר הארכה.
בכך השוותה צרפת את הישג השיא שלה בגביע העולם, שהושג לראשונה 28 שנים קודם לכן.
לאחר פרישתו של פלאטיני מהנבחרת כשחקן, כשלה צרפת בנסיונותיה להעפיל ליורו 1988 ולמונדיאל 1990.
צרפת הצליחה להעפיל ליורו 1992, ובכך השתתפה לראשונה באליפות אירופה המתקיימת מחוץ לשטחה.
הייתה זו הפעם הראשונה שבה צרפת הצליחה להעפיל לאליפות אירופה דרך טורניר מוקדמות מאז 1960. בטורניר עצמו לא הצליחה צרפת והודחה בשלב הבתים.
טורניר המוקדמות למונדיאל 1994 היווה את נקודת השפל של נבחרת צרפת.
שני משחקים לסיום הטורניר הובילה צרפת בבטחה את הבית המוקדם עם שישה ניצחונות, תיקו והפסד.
על מנת להעפיל למונדיאל הייתה צריכה צרפת לסיים בתיקו באחד ממשחקיה הביתיים הנותרים מול ישראל או בולגריה.
צרפת הייתה מועמדת ברורה לנצח את ישראל, שטרם ניצחה בטורניר המוקדמות והובסה 0–4 במשחק הקודם בין הנבחרות.
צרפת פיגרה במפתיע 0–1 משער של רונן חרזי אבל הצליחה להפוך את התוצאה ל-1–2. שבע דקות לסיום הצליחה ישראל להשוות ל-2-2 משער של אייל ברקוביץ', תוצאה שעדיין הייתה מעלה את צרפת למונדיאל.
אולם בדקה ה-90 הבקיע ראובן עטר שער ניצחון סנסציוני לישראל 2–3 ומנע מהצרפתים את העלייה למונדיאל.
עם זאת, הצרפתים עדיין יכלו לעלות לטורניר הגמר במשחקם האחרון נגד בולגריה אם היו מסיימים בתיקו.
הצרפתים הובילו 0–1 משער של אריק קנטונה.
אמיל קוסטדינוב הבולגרי השווה ל-1-1, תוצאה שעדיין הייתה טובה לצרפתים, אולם בדקה ה-90 הבקיע אמיל קוסטדינוב את שערו השני במשחק וקבע מהפך 1–2 מפתיע לבולגרים, שהעלה אותם לגביע העולם על חשבון צרפת.
1996 עד 2006: תור הזהב של הכדורגל הצרפתי
בעקבות כישלונותיה של צרפת מונה איימה ז'אקה להיות מאמנה החדש של הנבחרת והוחלט לבנות את הנבחרת מחדש.
שחקנים ותיקים כז'אן-פייר פאפן ודוד ז'ינולה הודחו מהנבחרת.
הנבחרת החדשה אמורה הייתה להיבנות סביב אריק קנטונה, אבל בעקבות הרחקתו לתשעה חודשים בעקבות תקיפת אוהד, גם הוא לא זומן לנבחרת והוחלט להתרכז בדור חדש של כדורגלנים צרפתיים, שהבולט שבהם הוא זינדין זידאן.
ניצני הצלחה של הנבחרת החדשה החלו להיראות כבר ביורו 1996. צרפת הפגינה משחק הגנתי חזק והגיעה עד לחצי הגמר מול צ'כיה, שבו הפסידה בבעיטות הכרעה 6-5 לאחר 0-0 בתום הארכה.
בלטו בטורניר המגנים לורן בלאן ומרסל דסאי, וכן דידיה דשאן ויורי דז'ורקף.
צרפת נבחרה לארח, בפעם השנייה בתולדותיה, את גביע העולם בשנת 1998. כתוצאה מכך, העפילה צרפת באופן אוטומטי לגביע העולם כמארחת ונחסך ממנה הצורך להשתתף בטורניר המוקדמות לטורניר, שבו כשלה בפעמיים האחרונות שבהן השתתפה.
צרפת פתחה היטב את משחקיה בבית המוקדם בניצחונות 0–3 על דרום אפריקה, 0-4 על ערב הסעודית ו-1–2 על דנמרק.
בעקבות שלושת הניצחונות סיימה צרפת ראשונה בבית המוקדם עם מאזן מושלם.
בשמינית הגמר ניצחה צרפת את פרגוואי 0-1 בהארכה משער זהב של לורן בלאן.
ברבע הגמר ניצחה צרפת את איטליה 3-4 בבעיטות הכרעה לאחר 0-0 בתום הארכה.
בחצי הגמר ניצחה צרפת את קרואטיה 1-2 מצמד שערים של ליליאן תוראם ובמשחק הגמר הביסה את ברזיל 0-3 מצמד שערים של זינדין זידאן ומשער נוסף של עמנואל פטי כדי לזכות לראשונה בתולדותיה בגביע העולם.
בנוסף לזכייתה בגביע העולמי, נבחרה צרפת על ידי פיפ"א לנבחרת המבדרת בטורניר ולנבחרת ההוגנת בטורניר.
פביאן בארטז נבחר לשוער המצטיין בטורניר.
זינדין זידאן, ליליאן תוראם, מרסל דסאי ופביאן בארטז נבחרו לנבחרת הטורניר.
תיירי הנרי היה המבקיע הבולט בשורות צרפת באליפות עם שלושה שערים.